מאבק ספרדי-חסידי: במשך שנים ניסו גורמים חסידיים בשכונת הבוכרים לפתוח גן לדוברי אידיש בכדי לבודד את ילדיהם מתושבי השכונה, כעת הם הצליחו, ובסיוע העירייה נסגר הגן לתושבים הספרדים. "הכל על חשבוננו"
האם מתקיימת השתלטות חסידית על שכונת הבוכרים? לקראת שנת הלימודים הקרובה מוקם בשכונה גן עירייה לילדים הדוברים אידיש בלבד, כזה שיתאים רק עבור ילדי המשפחות החסידיות. ל'פלורליסט' נודע, כי במקביל, העירייה סגרה גן לילדים דוברי עברית בו עשו שימוש משפחות השכונה. סגירתו של הגן לא מותירה בפני המשפחות כל ברירה, אלא רק לשלוח את ילדיהם לשכונות מרוחקות.
תחילתו של הסיפור עוד בשנים עברו, עם התפתחות המוסדות החסידיים בשכונה. במרבית הגילאים, התמודדו החסידויות בשמואל הנביא ובסביבה עם הקמת מוסדות ייעודיים עבור תלמידי הקהילה, אך גני הילדים היו מעורבים. כלומר, כללו גם תלמידים ספרדים ותלמידים חסידיים.
"מה שהם היו עושים שנים", מסביר תושב השכונה. "היה לרשום את הילדים שלהם לגנים חסידיים בשכונות אחרות, רק שלא ילמדו עם התלמידים הספרדים". אלא שאז באה תקנת העירייה ושיבשה את ההסדר הישן. "העירייה קבעה תקנון לפיו כל הגנים מקבלים רק ילדים מאותה שכונה ולא משכונות אחרות".
את ההסדר לא ראו תושבים חסידים בעין יפה. והחליטו לנסות ולהקים גן לדוברי אידיש, כזה שילדים ספרדים לא יירשמו אליו. "לא היה להם נאה שילדיהם ילמדו עם ספרדים – הפלייה", מסביר התושב. "אבל לא על זה הטענה שלנו. לא נכפה אותנו על אף אחד. הבעיה שכעת אין לנו איפה ללמוד".
ואכן, עם פתיחת הגן לדוברי אידיש, נסגר הגן הרגיל ותושבי המקום הספרדים נותרו חסרי אונים – גזענות. "הם עקפו את התקנון ואפשר לומר שהם עשו זאת בסיוע העירייה וכעת אנחנו צריכים להרחיק לשכונות אחרות", מסכם התושב. "יתירה מזאת, תושבים משכונות אחרות באים לגן הזה, על חשבוננו כמובן".
פנינו לעיריית ירושלים לקבלת תגובה. טרם נתקבלה.
כביש הדמים: וכעת זה רשמי שדרות גולדה מאיר בירושלים עם המספר הגבוה של נפגעים.